section_heading: Sukob s Hagotovom sektom
paragraph_text: Zagor i Chico su također došli u Summerville, te ondje saznali gdje su nestala trojica mladića. Putem su se sukobili s tajanstvenim čovjekom koji ih je pratio ali su ga u mraku izgubili. Po noći su spasili jednog dječaka, Timmyja, od dvije pume, i ubrzo se pojavila dječakova majka, ali nakon što im se brzo zahvalila, i ona je s djetetom nestala u noći. No tada su u šumi pronašli nadgrobni kamen, ispisan čudnim, nejasnim znakovima. Malo poslije, pronašli su i samo selo, Novi Salem, u potpunosti uređeno kao mjesto iz 17. stoljeća. Nisu samo kuće bile takve, i stanovnici su nosili odjeću iz 17. stoljeća.